RAPPORT FRA KOMMISSIONEN TIL EUROPA-PARLAMENTET OG RÅDET om udgifterne for EUGFL, Garantisektionen - Alarmsystemet nr. 5/2002

INDHOLDSFORTEGNELSE

1. Den generelle udvikling i de månedlige udgifter

2. Foreløbigt bevillingsforbrug

3. Kommentarer

4. Konklusioner

1. Den generelle udvikling i de månedlige udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra den 16. oktober 2001 til den 31. marts 2002.

1.1. Underudgiftsområde 1a: DEN FÆLLES LANDBRUGSPOLITIK

>TABELPOSITION>

1.2. Underudgiftsområde 1b: Landdistrikternes udvikling

>TABELPOSITION>

2. Foreløbigt bevillingsforbrug

>TABELPOSITION>

3. KOMMENTARER

3.1. Bevillingsforbruget for maj 2002

Bevillingsforbruget i budgettets udgiftsområde 1 for maj 2002 (medlemsstaternes udgifter fra 16. oktober 2001 til 31. marts 2002) var på 29 645,5 mio. EUR, hvilket svarer til 67,0% af bevillingerne. Udgifterne ligger

- 1 592,4 mio. EUR under indikatoren for underudgiftsområde 1a (udgifter, der tidligere henhørte under EUGFL, Udviklingssektionen, og veterinærudgifter) og

- 26,9 mio. EUR under indikatoren for underudgiftsområde 1b (landdistrikternes udvikling).

3.2. Valutafaktorer

Dollarens vekselkurs over for euroen

Udgiftsniveauet, som er angivet i punkt 2.1, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især for korn og sukker samt for nogle former for intern støtte såsom bomuldsstøtten, afhænger udgifterne af udviklingen i dollarkursen.

I overensstemmelse med Rådets forordning om budgetdisciplin (Rådets forordning (EF) nr. 2040/2000 af 26. september 2000) blev ændringsskrivelsen om landbrugsbudgettet for 2002 udfærdiget på grundlag af den gennemsnitlige dollarkurs for juli, august og september 2001, dvs. 1 EUR = 0,89 $. I perioden fra den 1. august 2001 til den 31. marts 2002 forblev den anslåede gennemsnitlige dollarkurs på ca. samme niveau.

3.3. Markedsfaktorer

Underudgiftsområde 1a

I underudgiftsområde 1a lå det generelle bevillingsforbrug under indikatoren, og dette vedrørte alle de tre store udgiftskategorier. Især:

- for vegetabilske produkter skyldtes underforbruget hovedsageligt underforbruget for bomuld, frugt og grøntsager samt vin,

- for animalske produkter skyldtes underforbruget hovedsageligt underforbruget for oksekød såvel som fåre- og gedekød, og

- for tilknyttede udgifter skyldtes underforbruget hovedsageligt underforbruget for foranstaltninger på veterinær- og plantesundhedsområdet.

Den generelle afvigelse andrager -1 592,4 mio. EUR svarende til -4,0% af budgetbevillingerne. Afvigelsen i visse kapitler er dog større, hvilket kræver følgende forklaringer:

Kapitel B1-14: Spindplanter og silkeorme // Afvigelse: -135 mio. EUR (-14,2%)

// (udgifter: 671 mio. EUR)

(indikator:806 mio. EUR)

Bevillingsforbruget lå under indikatoren, fordi de faktiske forskud på støtten for bomuld under kontrol på egreneringsvirksomhederne var lavere end det skøn, der blev anlagt ved udarbejdelsen af budgettet. På nuværende tidspunkt består der usikkerhed om den faktiske bomuldsproduktion, og det er derfor vanskeligt at forudsige, om underforbruget vil vare ved indtil regnskabsårets afslutning.

Kapitel B1-15: Frugt og grøntsager // Afvigelse: -105 mio. EUR (-6,4%)

// (udgifter: 672 mio. EUR)

(indikator:777 mio. EUR)

Underforbruget skyldes både friske og forarbejdede frugter og grøntsager. For friske frugter og grøntsager skyldes underforbruget færre udligningsgodtgørelser, fordi færre mængder frugt og grøntsager blev trukket tilbage fra markedet. Med hensyn til forarbejdede frugter og grøntsager skyldes underforbruget for det meste forsinket udbetaling af støtten for tørrede druer i GR, af produktionsstøtten for forarbejdning af frugt og af den finansielle kompensation for forarbejdning af citrusfrugter.

Kapitel B1-16: Vin // Afvigelse: -233 mio. EUR (-16,8%)

// (udgifter: 475 mio. EUR)

(indikator:708 mio. EUR)

Underforbruget skyldtes hovedsageligt forsinket gennemførelse af forskellige typer godkendte destillationer i de pågældende medlemsstater. Det er derfor vanskeligt på nuværende tidspunkt at forudsige, om dette underforbrug vil vare ved indtil regnskabsårets afslutning.

Kapitel B1-17: Tobak // Afvigelse: -75 mio. EUR (-7,7%)

// (udgifter: 668 mio. EUR)

(indikator:743 mio. EUR)

Underforbruget skyldtes hovedsageligt forsinket udbetaling af præmien i SP. På grundlag af de disponible oplysninger forventes det dog, at budgettet vil blive gennemført som forudset.

Kapitel B1-21: Oksekød // Afvigelse: -294 mio. EUR (-3,6%)

// (udgifter: 3 981 mio. EUR)

(indikator:4 275 mio. EUR)

Underforbruget skyldes især forsinket udbetaling i forbindelse med de særlige opkøbsordninger såvel som lavere tekniske, finansielle og andre omkostninger ved intervention af oksekød, hvis lagre har ligget på ca. 0,25 mio. t siden midten af december. Kommissionen mener derfor, at der kan forventes besparelser i dette budgetkapitel ved udgangen af året.

Kapitel -B1-22: Fåre- og gedekød // Afvigelse: -161 mio. EUR (-23,9%)

// (udgifter: 367 mio. EUR)

(indikator:528 mio. EUR)

Underforbruget skyldes hovedsageligt, at uventet høje markedspriser for fåre- og gedekød førte til, at moderfårs/gedepræmien blev fastsat på et lavere niveau end skønnet ved budgettets udarbejdelse. Desuden skyldes en del af underforbruget forsinket udbetaling af præmien i I. Kommissionen mener derfor, at der kan forventes besparelser på ca. 100 mio. EUR ved udgangen af året i dette budgetkapitel.

Kapitel B1-30: Varer uden for bilag I // Afvigelse: -35 mio. EUR (-8,5%)

// (udgifter: 171 mio. EUR)

(indikator:206 mio. EUR)

Underforbruget skyldes store udførsler af forarbejdede landbrugsprodukter, hvori der indgår mælk og mejeriprodukter, som restitutionssatserne i den pågældende periode var lavere for end budgetteret, navnlig for skummetmælkspulver. Det skal dog bemærkes, at da denne rapport blev udarbejdet, var eksportrestitutionerne ved at stige igen.

Kapitel B1-32: Fjerntliggende områder og Det Ægæiske Hav // Afvigelse: -39 mio. EUR (-16,4%)

// (udgifter: 85 mio. EUR)

(indikator:124 mio. EUR)

Underforbruget skyldes forsinkelser i gennemførelsen af især POSEIDOM- og POSEICAN-programmerne i forhold til de resultater, der forventedes ifølge indikatoren.

Kapitel B1-33: Veterinær- og plantesundhedsforanstaltninger // Afvigelse: -295 mio. EUR (-51,8%)

// (udgifter: - mio. EUR)

(indikator:295 mio. EUR)

Underforbruget skyldes de nye regnskabsregler, der gælder fra den 1.1.2002, og som kræver, at bevillingsforpligtelser indgås individuelt pr. sygdom for hver medlemsstat. Disse regler indebærer, at medlemsstaterne skal meddele Kommissionens tjenestegrene et bankkontonummer. Nogle medlemsstater har endnu ikke gjort dette. De relevante forpligtelser kan derfor ikke indgås under de nye regnskabsregler, hvilket således resulterer i det midlertidige underforbrug.

Underudgiftsområde 1b

Kapitel B1-40: Landdistrikternes udvikling // Afvigelse: -27 mio. EUR (-0,6%)

// (udgifter: 1 030 mio. EUR)

(indikator:1 057 mio. EUR)

Afvigelsen i forhold til indikatoren er minimal (=-0,6%). Gennemførelsen af budgettet for udvikling af landdistrikterne forløber derfor som forventet.

4. KONKLUSIONER

Gennemførelse af bevillingerne i maj 2002

Bevillingsforbruget i maj 2002 (medlemsstaternes udgifter fra den 16. Oktober 2001 til den 31. Marts 2002) var på 29 645,5 mio. EUR, hvilket svarer til 67,0% af bevillingerne. Udgifterne ligger 1 592,4 mio. EUR under indikatoren for underudgiftsområde 1a og 26,9 mio. EUR under indikatoren for underudgiftsområde 1b.

Den generelle afvigelse mellem de faktiske udgifter og indikatoren for underudgiftsområde 1b er ubetydelig. Afvigelsen for underudgiftsområde 1a er derimod betydelig.

For visse budgetkapitler (animalske produkter) forventes afvigelsen ikke at være midlertidig, hvilket således fører til et generelt underforbrug på 2002-budgettet ved årets afslutning.